***Նախագիծ 10-71***

**ՈՐՈՇՈՒՄ N - Ա**  
**  հունիսի 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ, ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՄՐՑՈՒՅԹՈՎ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 12-րդ կետով, 18-րդ հոդվածի 1-ին մասի 21-րդ կետով, համաձայն Հայաստանի Հանրապետության հողային օրենսգրքի 46-րդ հոդվածի, 48-րդ հոդվածի 4-րդ մասի և 76-րդ հոդվածի 3-րդ կետի, Հայաստանի Հանրապետության կառավարության 2001 թվականի ապրիլի 12-ի «Պ**ետական և համայնքային սեփականություն հանդիսացող հողամասերի օտարման, կառուցապատման իրավունքի և օգտագործման տրամադրման կարգը հաստատելու մասին»** N 286 որոշմամբ հաստատված կարգի 3-րդ կետի, 14-րդ կետի բ ենթակետի   և հաշվի առնելով Կապան համայնքի  ղեկավարի  առաջարկությունը, **Կապան համայնքի ավագանին  որոշում  է.**

Հայաստանի Հանրապետության Սյունիքի մարզի Կապան համայնքի վարչական տարածքում գտնվող, համայնքային սեփականություն հանդիսացող ներքոհիշյալ գյուղատնտեսական նշանակության հողամասերը գյուղատնտեսությամբ զբաղվելու նպատակով, 5 /հինգ/ տարի ժամկետով մրցույթով վարձակալությամբ օգտագործման տրամադրել, սահմանելով`

1/. Աղվանի գյուղում գտնվող 1․42202 հա /09-012-0109-0004 կադաստրային ծածկագիր/3-րդ կարգի անջրդի վարելհողի համար 14000 (տասնչորս հազար) դրամ մեկնարկային տարեկան վարձավճար,

2/․ Շրվենանց գյուղում գտնվող 2 հա /09-075-0101-0066 կադաստրային ծածկագիր /4-րդ կարգի անջրդի վարելհողի համար 20000 (քսան հազար) դրամ մեկնարկային տարեկան վարձավճար,

3/. Սյունիք գյուղում գտնվող, 0.82853 հա /կադաստրային ծածկագիր 09-082-0512-0002/ 3-րդ կարգի ջրովի վարելահողի համար 14000 (տասնչորս հազար) դրամ մեկնարկային տարեկան վարձավճար

4/. Սյունիք գյուղում գտնվող, 0.168 հա /կադաստրային ծածկագիր 09-082-0527-0001/ 3-րդ կարգի ջրովի վարելահողի համար 5000 (հինգ հազար) դրամ մեկնարկային տարեկան վարձավճար

2. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման 1-ին կետով նախատեսված հողամասի վարձակալության իրավունքով օգտագործման տրամադրման մրցույթի կազմակերպումը և իրականացումը:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման նախագծի ընդունման նպատակն է համայնքի զարգացման ծրագրով նախատեսված ծրագրերն իրականացնելու և համայնքի բյուջեի եկամուտներն ապահովելու համար վարձակալությամբ օգտագործման տրամադրել համայնքային սեփականություն հանդիսացող գյուղատնտեսական նշանակության հողամասերըը:

**ՏԵՂԵԿԱՆՔ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքային սեփականություն հանդիսացող վերոնշյալ հողամասը մրցութային կարգով վարձակալությամբ օգտագործման տրամադրելու մասին համայնքի ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ավելացում՝ նախնական հաշվարկներով տարեկան 53000 (հիսուներեք հազար) դրամով: